CELEX: 62019TN0552
Language: fi
Date: 2019-08-07 00:00:00
Title: asia T-552/19: Kanne 7.8.2019 — Malacalza Investimenti v. EKP

30.9.2019   
            
            
               FI
            
            
               Euroopan unionin virallinen lehti
            
            
               C 328/68
            
         
      Kanne 7.8.2019 — Malacalza Investimenti v. EKP
      (asia T-552/19)
      (2019/C 328/76)
      Oikeudenkäyntikieli: italia
      
         Asianosaiset
      
      
         Kantaja: Malacalza Investimenti Srl (Genova, Italia) (edustajat: asianajajat P. Ghiglione, E. De Giorgi ja L. Amicarelli)
      
         Vastaaja: Euroopan keskuspankki (EKP)
      
         Vaatimukset
      
      Kantaja vaatii, että unionin yleinen tuomioistuin
      
                  —
               
               
                  määrää unionin yleisen tuomioistuimen työjärjestyksen 91 artiklan ensimmäisen kohdan c alakohdassa tarkoitettuna selvittämistoimena EKP:n 2.1.2019 Banca Carige S.p.A:ta koskevan päätöksen sekä muiden uudistetussa pyynnössä tarkoitettujen asiakirjojen esittämisestä
               
            
                  —
               
               
                  kumoaa kannekirjelmän johdannossa mainitun riidanalaisen päätöksen ja
               
            
                  —
               
               
                  velvoittaa EKP:n korvaamaan oikeudenkäyntikulut.
               
            
         Oikeudelliset perusteet ja pääasialliset perustelut
      
      Kanne koskee EKP:n 12.6.2019 tekemää päätöstä LS/LdG/19/185, jonka EKP lähetti sähköpostitse samana päivänä päätöksen EKP/2004/3 8 artiklassa tarkoitetuin tavoin ja jolla hylättiin kokonaisuudessaan Malcalza Investimenti S.r.l:n tekemä uudistettu pyyntö saada tutustua 2.1.2019 tehtyyn päätökseen, jossa EKP nimitti Banca Carige S.p.A:n selvitysmiehet, ja useisiin tähän päätökseen liittyviin asiakirjoihin.
      Kantaja esittää kanteensa tueksi kaksi kanneperustetta.
      
                  1)
               
               
                  Ensimmäisen kanneperusteen mukaan EKP:n 2.1.2019 tekemään päätökseen tutustumista koskevan oikeuden epääminen on lainvastaista, erityisesti
                  
                              —
                           
                           
                              päätöksen EKP/2004/3 4 artiklan ensimmäisen kohdan c alakohtaa on sovellettu virheellisesti; ei ole olemassa yleistä olettamaa siitä, että ei ole oikeutta tutustua EKP:n päätöksiin, jotka koskevat sitovia toimia eivätkä ole pelkästään menettelyllisiä
                           
                        
                              —
                           
                           
                              päätöksen EKP/2004/3 4 artiklan ensimmäisen kohdan c alakohdan soveltamisen edellytykset eivät täyty; Banca Carige S.p.A:ta koskevat tiedot on jo julkaistu alalla sovellettavan sääntelyn mukaisen tiedonantovelvollisuuden täyttämiseksi
                           
                        
                              —
                           
                           
                              suhteellisuus- ja puolueettomuusperiaatteita on loukattu, koska EKP:n 2.1.2019 tekemän päätöksen ei-luottamuksellista versiota ei ole luovutettu
                           
                        
                              —
                           
                           
                              SEUT 296 artiklan toista kohtaa on rikottu, koska päätöstä, jolla oikeus tutustua asiakirjaan on evätty, ei ole perusteltu
                           
                        
                              —
                           
                           
                              kantajan puolustautumisoikeuksia ja tuomioistuinvalvontaa koskevaa oikeutta on loukattu.
                           
                        
            
                  2)
               
               
                  Toisen kanneperusteen mukaan päätös, jolla evättiin oikeus tutustua uudistetussa pyynnössä tarkoitettuihin muihin asiakirjoihin kuin 2.1.2019 tehtyyn EKP:n päätökseen, on lainvastainen, erityisesti
                  
                              —
                           
                           
                              päätöksen EKP/2004/3 4 artiklan 1 kohdan c alakohtaa ja 4 artiklan 2 kohdan ensimmäistä luetelmakohtaa on rikottu ja sovellettu virheellisesti, koska niiden soveltamisen edellytykset eivät täyty, koska perustelut puuttuvat ja puolustautumisoikeuksia on loukattu
                           
                        
                              —
                           
                           
                              asetuksen (EU) N:o 1024/2013 (1) 27 artiklaa, direktiivin 2013/36/EU (2) 53 artiklaa ja sitä seuraavia artikloja sekä EKP:n asetuksen (EU) 468/2013 (3) 32 artiklaa ja sitä seuraavia artikloja on rikottu, mistä seuraa, että muihin asiakirjoihin kuin EKP:n 2.1.2019 tehtyyn päätökseen mahdollisesti sisältyvien tietojen luottamuksellisuutta koskevaan poikkeukseen ei voida vedota Malacalza Investimenti S.R.l:ää vastaan.
                           
                        
            
         (1)  Luottolaitosten vakavaraisuusvalvontaan liittyvää politiikkaa koskevien erityistehtävien antamisesta Euroopan keskuspankille 15.10.2013 annettu neuvoston asetus (EU) N:o 1024/2013 (EUVL 2013, L 287, s. 63).
      
         (2)  Oikeudesta harjoittaa luottolaitostoimintaa ja luottolaitosten ja sijoituspalveluyritysten vakavaraisuusvalvonnasta, direktiivin 2002/87/EY muuttamisesta sekä direktiivien 2006/48/EY ja 2006/49/EY kumoamisesta 27.6.2013 annettu Euroopan parlamentin ja neuvoston direktiivi 2013/36/EU (EUVL 2013, L 176, s. 38).
      
         (3)  Kehyksen perustamisesta YVM:n puitteissa tehtävälle yhteistyölle EKP:n ja kansallisten toimivaltaisten viranomaisten välillä sekä kansallisten nimettyjen viranomaisten kanssa (YVM-kehysasetus) 16..2014 annettu Euroopan keskuspankin asetus (EU) N:o 468/2014 (EUVL 2014, L 141, s. 1).